open-index/open-wikipedia-markdown huggingface dataset:
Rostia

La **rostia** (prononzia local: ['rɔʃtja]) l'era ona veggia usanza de la Val di Giust.
Quand che on omm el se sposava cont ona tosa de on olter paes de la vall, el gh'aveva de pagà ona dota anca per tucc i marei de quell paes lì. Quei là doperaven i danee per fà ona festa e ciappà la ciocca.
Se però l'omm el se refudava de pagà, i marei del paes a metteven in pee ona procession con scià di toll e di baciocch, e andaven a fà on gran baccaneri per i strad indè che 'l passava el spos.

## Bibliografia
*Gérard Zahner, *Il dialetto della Val San Giacomo (Valle Spluga)*, Milan, Vita e Pensiero, 1987.
Stancocc

El **stancocc** (prononzia local: ['ʃtaŋkɔtʃ]) l'era on mangià tipegh de la Val di Giust.
A l'è on tortell faa con la farina e 'l sangh cavaa d'on porscell.
## Bibliografia
*Gérard Zahner, *Il dialetto della Val San Giacomo (Valle Spluga)*, Milan, Vita e Pensiero, 1987.
Collegi Elettoral di Stat Unii

El **Collegi Elettoral di Stat Unii** l'è l'orghen che 'l elegg el President e 'l Vicepresident di Stat Unii. Ogni 4 agn i Stat e 'l District of Columbia eleggen 538 reppresentant, ossia el numer total di sò reppresentant al Congress di Stat Unii. 48 Stat eleggen i *grand elettor* con criteri maggioritari, 2 proporzionalment. La costituzion la da mia el vincol de mandaa, ma on quaj Stat (28 pussee el District of Columbia) sì, cont di sò lesg.

I Grand Elettor voten in la capital del sò Stat, e 'l 6 de genar el Congress el derva i documenti e 'l elegg el President. Se gh'è no ona maggioranza, el President l'è elegiuu de la Cambra e 'l Vicepresident del Senad.

## Vos corelaa
*Faithless elector
Sciori de Milan

Quella chì l'è ona lista di **sciori de Milan** in de la soa storia, del XIII fina al XVIII secol.
## Sciori de Milan
*Martin de la Torr (1259-1263)
*Obert II Pravesin (1259-1264)
*Filipp de la Torr (1263-1265)
*Napoleon de la Torr (1265-1277)
*Oton Viscont (1277-1287)
*Ghielm VII del Monfraa (1278-1281)
*Matee I Viscont (1287-1301)
*Guido de la Torr (1302-1311)
**Matee I Viscont* (1311-1322)
*Galeazz I Viscont (1322-1328)
*Azzon Viscont (1328-1339)
*Luchin Viscont (1339-1349)
*Gioann Viscont (1339-1354)
*Matee II Viscont (1354-1355)
*Galeazz II Viscont (1354-1378)
*Bernabò Viscont (1354-1385)
*Gian Galeazz Viscont (1378-1395)
## Duca de Milan

**Gian Galeazz Viscont* (1395-1402)
*Gioann Maria Viscont (1402-1412)
*Filipp Maria Viscont (1412-1447)
**[[Republega Ambrosiana]]* (1447-1450)
*Francesch Sforza (1450-1466)
*Galeazz Maria Sforza (1466-1476)
*Gian Galeazz Sforza (1476-1494)
*Lodovigh Sforza (1494-1499)
*Luis XII de Francia (1499-1512)
*Massimilian Sforza (1513-1515)
*Francesch I de Francia (1515-1521)
*Francesch Maria Sforza (1522-1535)

## La dominazzion forestera
Del pont de vista formal, el Ducaa l'è restaa viv fina al 1797, quand che l'è staa traa via de la conquista francesa. Donca, i re spagnoeu e austriegh che s'hinn suceduu al trono a eren per diritt anca duca de Milan. A bon cunt, la ministrazzion del Ducaa l'era fidada a di governador.
### Duca spagnoeu

*Filipp II de Spagna (1540-1598)
*Filipp III de Spagna (1598-1621)
*Filipp IV de Spagna (1621-1665)
*Carlo II de Spagna (1665-1700)
*Filipp V de Spagna (1700-1706)
### Duca austriegh

*Carlo VI d'Asburgh (1707-1740)
*Maria Teresa d'Asburgh (1740-1780)
*Giusepp II d'Asburgh-Lorena (1780-1790)
*Leopold d'Asburgh-Lorena (1790-1792)
*Francesch II d'Asburgh-Lorena (1792-1796)
**[[Republica Transpadana|Republega Transpadana]]* (1796-1797)
**[[Republica Cisalpina|Republega Cisalpina]]* (1797-1799)
**Francesch II d'Asburgh-Lorena* (1799-1800)
## Varda anca
*Ducaa de Milan
*Republega Ambrosiana
*Regn Lombard-Venet
*Republega Italiana (1800-1805)
*Regn d'Italia (1805-1814)
*Republega Cisalpina
*Governador de Milan
*Viscont (familia)
*Sforza
Ceser Paribell

El **Ceser Paribell** (italian: *Cesare Paribelli*; Bosaggia, 1763 - Milan, 1847) l'è staa on patriota lombard.
Nassuu de 'na fameja de sciori de la Valtolina, l'ha studiaa a Vienna e poeu l'è andaa in Sicilia: lainscì l'è vegnuu on soldaa de l'esercit del Regn de Napoli. In del 1792 el s'è incontraa con di ofizziai frances, e per 'sta reson l'è staa perzipitaa del re Ferdinand IV, processaa e miss in preson insemma a di olter giacobitt.
In del 1799 l'è staa liberaa e l'è deventaa on member del governa provisori de la Republega Napoletana: l'è staa mandaa comè ambassador a Paris, per ciamà di olter trupp per daggh ona man ai napoletan.
Dopo che 'l Napoleon l'ha ciappaa el poder, el Paribell el s'è stufii de la svolta autoritaria francesa, e l'ha tolt part a la Socetà di Ragg: on circol segrett con l'intenzion de unì l'Italia in d'on soll paes.
Despoeu de la Restaurazzion (1815) el s'è ritiraa a vita privada, cont el grado de colonell.
Luis Vallon

El **Luis Vallon** (italian: *Luigi Valloni*; Bosaggia, 1535 circa - Bosaggia, 1604) l'è staa on pitor lombard.
Nassuu e cressuu in Valtolina, l'ha vivuu tra Bosaggia e Pont.
L'ha lavoraa in de la media e in de l'olta vall insemma al sò maester, el grosin Ziprian Valorsa, anca se l'ha conservaa ona certa indipendenza. L'ha scominciaa a lavorà intorna al 1560. A poeudom trovà di sò oeuver in di ges de Bosaggia, Pont, Tresiv, Ciur, Alfaee (Forcola), Faed, Pajosa (Piateda), Montagna.
L'ha dipingiuu soratutt quader de tema religios: el sò stil l'è putost semplis e popolar.
Isola di Roeus

L**'Isola di Roeus** (esperant: ** Insulo de la Rozoj**) l'è stada ona micronazion fada in su 'na piattaforma bandonada granda 400 meter quadraa del Giorgio Rosa, ingegner bolognes, in del aqua internazional del Mar Adriategh, arent a l'aqua territoriala italiana. La lengua offiziala l'era l'esperant e l'inn nazional l'era Steuermann! Laß die Wacht!.

L'independenza l'era stada deciarada el 1 de magg del 1968, e lung el febrar del 1969 i forz armaa italian, che aveven invaduu la piattaforma el 26 de giugn del 1968, l'han s'cepada.
Ippon

In del Judo e karate l**'ippon** (giappones: * Domà vun*) l'è ona tecnega che, se fada giusta, la dà la vittoria. L'è l'istess del knock out in la boxe o la s'cenada in la lotta, e l'è el dà nissun pont de contatt cont el tatami.
Pirla

*Pirla, parolla famosa de la lengua lombarda.
*Pirla, frazion del comun tesines de Montegg (del latin * pirula *, ossia "preja piscinina")
*la Pirla, on gioeugh.
*El bigol, l'orghen sessual di òmen.
Pirla (gioeugh)

La **pirla** l'è on gioeugh a forma de còn, squasi semper faa de legn, cont ona ponta de ferr. L'è on gioeugh vegg, vist che gh'è di trasc de la soa esistenza anca in di coltur grech e roman.
Antonio Tiraboschi

**Antonio Tiraboschi** (Alzà, 30 de löi 1838 – Bèrghem, 11 de otùer 1883) l'è stàcc ü stüdiùs bergamàsch de stòria e lèngua.

## I sò övre
**Il gergo dei pastori bergamaschi* (1859).
**Vocabolario bergamasco* (1862).
**Il Vocabolario dei dialetti bergamaschi antichi e moderni* (1873).
**[[:it:s:Raccolta di proverbi bergamaschi|Raccolta dei Proverbi Bergamaschi]]* (1875).
**Usi di Natale nel Bergamasco* (1878).
**Usi pasquali nel Bergamasco* (1878).

## Culegamèncc de föra
*Vocabolario dei Dialetti Bergamaschi antichi e moderni compilato da Antonio Tiraboschi
Insemma per el Sì

** Junts pel Sí ** (**Insemma per el sì ** in lombard, breviaa in *JxSÍ*) l'è stada ona coalizion fada su per i elezion del 2015 del Parlament de Catalogna cont la mira de rivà a deciarà l'independenza de la Catalogna de la Spagna. Ghe toeuven part l'Esquerra Republicana de Catalunya, la Convergència Democràtica de Catalunya/Partit Demòcrata Europeu Català, i Demócratas de Catalunya e 'l Moviment d'Esquerras. La Presidenta del Parlament de quella legislatura, la Carme Forcadell, la partegniva a Junts pel Sí.

Ai elezion del 2017 a l'è stada minga reconfermada e i partii han partecipaa indeperlor.

## Vos correlaa
*Candidatura d'Unitat Popular
*Junts per Catalunya
Bigol

El **bigol **o anca *cazz *o *ciolla* o *pirla *l'è l'orghen sessual di òmen e l'ultim tòcch di vij urinari. El serviss donca per fà sess e per pissà, durant i raport a lett el bigol el serviss anca par eiaculà in de la vagina o in del cuu se a se fa sess anal.

El bigol l’è anca ciamaa **bigolon** quand che al vegna dur, de solet perchè vun a l'è eccitaa, perchè el deventa pussee gross.

## In la letteratura lombarda

In la poesija del Fabi Vares se troeuva:

Anca in la produzion del Porta se troeuva, sia per esclamà, sia per parlà de l'orghen. Ad esempi:

Gh'è anca on par de proverbi lombard che parlen del bigol e hinn:

## Etimologia
L'etimologia de "cazz" la par latina, da "cattium", ossia "cazuu". Gh'è anca ona poesia in toscan del secol quell de 13 che la drova "cazz" sia in del sens del "cazzuu" de incoeu sia del "cazz".

"Pirla" iscambi el par che 'l vegna da "pirlus", semper latin, che 'l voeur dì "ròbb che 'l va foeu".

Di voeult se sent anca "Pen", del latin "Penis", soratutt in del gergh medegh. Inscì l'è in la pupart di lengov neolatin.

## Vos corelaa
*Capella (anatomia)
OS/2

** OS/2 **l'è staa on sistema operativ de la IBM e de la Microsoft, con l'ideja de fà on successor del MS-DOS. La prima version del sistema l'era a 16 bit, i olter a 32 bit. OS/2 'l podeva girà in sui piattaformi Intel e PowerPC.

El sistema el s'è spantegaa pocch in del marcaa domestegh, anca se l'IBM la dava a gratis el sistema, ma el gh'ha avuu success in di banch, e anca incoeu gh'è di sistema bancari che droeuven OS/2.

## Vos correlaa
*eComStation, clon offizial desviluppaa anca incoeu.
Pirla (Montegg)

**Pirla **l'è ona frazion del comun tesines de Montegg. El sò nòmm el vegn del latin * pirula *, ossia preja piscinina.

## Riferiment
*Da Usmate a Pirla, l'esperto ci spiega i nomi bizzarri
Erezion

L**'erezion**, o anca, **tirà del [[cazz]]** o tiragg l'è on fenomen fisegh che 'l porta ad avègh el bigol dur. L'è dovuda al sangu che, per l'eccitazion, el se ferma in di corp cavernos e donca el fa vegnì dur e pussee gross el bigol. Generalment la vegn foeura la capella, ma l'è minga semper inscì, perchè se la pell de prepuzi l'è assee elastega la resist.

## Alter progett

## Vos corelaa
*Erezion del grillètt 
*Erezion de nocc
*Priapism
Apple System 7

El **System 7** (nòmm in codes *Big Bang*, per i tant mudad vegnuu con la noeuva version del sistema) l'è staa on sistema operativ de la Apple per i Macintosh.

## Storia
La prima version del System 7 l'è gnuda foeura el 13 de magg del 1991. L'è staa l'ultim sistemma de la Apple a ciamàss domà "System", vist comé on tocch del computer.

## Fonzion
El System 7 l'ha portaa on mucc de robba noeuva in del sistemma, se paragonaa al System 6. Per esempi:
*El multitasking cooperativ integraa in del sistemma, primma disponibel domà cont el Multifinder. I Accessori de Scrivania, forma primitiva de multitasking del System 6, hinn staa mantegnuu ma con ris'c de instabilitàa.
*El pannell de controll l'è staa dividuu in tocch per ona gestion pussee bonna.
*Mittuu i * alias*, ossia i ligamm
*AppleScript, ossia on lenguagg de scripting fazil de doperà in del utomatizzà i operazion pussee comun.
*Support per i color a 32 bit finn de subit. Cont el System 6 l'era domà on' estension.
*Noeuva GUI a color, ma compatibel cont i vegg modej bianch e negher.
*Noeuva gestion del son, pussee netada e desligada di sched.
*Noeuva gestion de la memoria, pussee orientada ai 32 bit

## Curiosità
I desviluppador del System 7 eren ciamaa "blue meanies", dal film Yellow Submarine di Beatles. 'Sto nòmm chì le dovuu al facc che, longh el *brainstorming* per cattà di idej per el noeuv sistemma Apple, i idej pussee normaj per el prossem sistemma hinn staa scrivuu in su di cart bloeu,  quej pussee innovativ in sui cart roeus, e hann daa vitta al progett Pink.
Sobig

El **Sobig** l'è on worm del 2003 che l'ha taccaa milion de computer con Windows taccaa a l'Internet. L'è staa trovaa in del agost del 2002, ma in la * natura* domà a genar 2003. La soa variant pussee spantegada l'è la F. L'era anca on trojan, e 'l se spantegava via e mail cont di ligaa e oggett generegh per invità a dervìll.

## Dettaj tecnegh
Quand che Sobig el tacca on computer, el va a circà in di file di adress email. Poeu, cont el sò client SMTP el manda ai adress trovaa ona copia del worm.

Poeu el derva la porta UDP 8998 a 20 IP, per aggiornàss el 26 de agost del 2003.

Di version del worm tacchen anca on software per spantegà in su la Red del spam.

El 10 de settember del 2003 el worm el s'è desattivaa. El 5 de november del midemm ann la Microsoft l'ha mittuu ona taja in sul autor del malware.

## Vos corelaa
*Mikko Hyppönen
Lengua tokelauana

El ** tokelauan **l'è ona lengua polinesiana parlada a Tokelau, dependenza de la Noeuva Zelanda. L'è parlaa da circa 1500 personn. L'è assee vesin a la lengua samoana.

## La lengua
La lengua l'è del ram samoan di lengov polinesian, donca l'è proppi vesin al samoan, tant da vess mutuament intelligibil. Gh'è anca bona comprension con la lengua tuvaluana.

El tokelauan l'è scritt con l'abecee latin, pussee precisament cont i letter: a, e, i, o, u, f, g, k, l, m, n, p, h, t, v: 5 hinn vocai: a (parnonziaa: /a/), e (parnonziaa: /e/), i (parnonziaa: /i/), o (parnonziaa: /o/) and u (parnonziaa: /u/); e  10 consonant: f, ŋ, k, l, m, n, p, h, t, v.
Criptodanee

Ona **criptomoneda** o, pussee generalment **criptodanee** l'è ona moneda digitala decentralizzada e crittografada che la garantiss i transazion in tra i utent.
La primma criptomoneda con chi caratteristegh chi l'è el Bitcoin, faa in del 2009 de on tal Satoshi Nakamoto. A bon cunt, a l'è anca quella pussee famosa.

Al dì d'incoeu la pupart di criptodanee la permett no de fà valuta a l'infinii, e 'l protocoll el gh'ha on limit numerich de unità che 'l se pò fà, per evità l'iperinflazion.

## Controversij
Vist che a hinn doperaa despess in di mercaa negher del web sconduu e di darknet a hinn despess sociaa a l'illegalità. In d'on quaj Stat, 'me la Russia, a hinn limitaa, inveci in Bolivia a hinn proppi interdii.

## Esempi
*Bitcoin
*Litecoin
*Namecoin
*Dogecoin
*Monero
*Ethereum

## Vos correlaa
*Blockchain
Monopoli

*Monopoli, cittàa de la Puja.
*Monopoly, on gioeugh de tavol
*Monopoli, situazion commerciala indova domà ona societàa la po vend on servizzi o on prodott.
Monopoli (commerc)

On **monopoli** l'è ona situazion de marcaa indova che on prodott o servizzi l'è venduu domà da ona azienda o persona. El pò vess natural, ossia dovuu a l'impossibilità de avègh di prodott o servizzi comé quej o giuridegh, ossia tutelaa da la lesg.

## Vos correlaa
*Duopopi
*Ogliopoli
Windows XP

**Windows XP** l'è staa on sistema de la Microsoft vegnuu foeura el 25 de ottober del 2001. L'è 'l successor de Windows 2000 e Windows Me e l'è staa 'l predecessor del Windows Vista. In del april del 2014 la Microsoft la cava el support al sistema.

## Version
* Windows XP Home - Version per i cà
* Windows XP Professional - Version per el lavorà
* Windows XP 64-Bit Edition - per i sistema a 64 bit Intel Itanium.
* Windows XP Media Center Edition - Version per i sistema multimediaj
* Windows XP Tablet PC Edition - Version per i tablet cont el recognossiment de la scricciora.
* Windows XP Embedded - Version per i sistema comé i POS
* Windows XP Starter Edition - Version reducida de XP per l'America del Sud e l'Asia
* Windows XP Home e Professional Edition N - Version de XP senza Windows Media Player
Debian

** Debian ** l'è on sistema operativ bassaa in sul Linux. L'è fada domà cont el software liber, ma se pòden descaregà anca di software proprietari in di repository.
Deb

**deb** l'è 'l formaa, e in la pupart di cas anca estension, di pacchet doperaa da Debian e di distro che vegnen dal Debian (comé Ubuntu). Dal pont de vista tecnegh on file deb l'è domà on archivi de du file tar: Vun con dent el software e l'alter cont i informazion in sui dependenz del software.

El programma per gestì i deb el se ciama dpkg, ma despess hinn drovaa di software pussee intelligent comé apt o aptitude o cont ona GUI, comé Ubuntu Software Center, Gdebi o Synaptic. I pacchett se pòden anca convertì a di olter formaa cont el software alien.

## Vos correlaa
*rpm
Code Red

**Code Red** l'è staa on worm descovert el 13 de luj del 2001 che 'l taccava i version 4 e 5 del server web IIS. I sò azion eren defaccià la home page del sitt e poeu fà on attacch DDoS al sit de la Cà Bianca.

L'è staa faa in di Filippin. El someja che l'abia faa 2 miliard de dollar de dagn cont 359000 computer infettaa.

## Fonzionament
El sò payload l'era faa in manera de:
*Defaccià el sitt cont la scritta:

```
HELLO! Welcome to http://www.worm.com! Hacked By Chinese!
```

*Dì 1-19: Spantegàss del worm
*Dì 20-27: Attacch DDoS

## Vos corelaa
*Code Red II
Malware

On **malware** l'è on software doperaa per danneggià on computer, cattàgh di dacc sensibil, impedìgh de comunicà o mett di reclam minga voluu. La paròlla le on'invenzion del Yisrael Radai in del 1990: Prima i malware eren ciamaa virus, e incoeu in la comunicazion informatega de massa a hinn ciamaa anmò inscì.

## Tipi de malware
* I Virus, che se tacchen a on file per spantegàss
* I worm, che pòden spantegàss indeperlor
* I Trojan, che se sconden dent a on programma che 'l par bon e util.
* I wabbit, che impienissen i resors del computer.
* I dialer che ciamen on numer cont el modem.
*I spyware, a soa volta spartii in:
**Adware, che mostren di reclam
**Keylogger, che registren la tastadura
**Hijacker, che dirotten la navigazion in su di sitt fals.
*Rootkit, che han di volt privilesg e se sconden al sistema con 'sti privilesg chì.
*Scareware, di fals antivirus.
*Ransomware, malware che cripten i document de l'utent e domanden on riscatt.
*La bomba logica, che la s'cioppa domà a di determinaa condizion.

## Vos correlaa
*Cronologia di malware
*Analisi del malware
Advanced Packaging Tool

**Advanced Packaging Tool**, breviaa **APT**, l'è on tool per la gestion di pacchett doperaa di default da Debian e di sò derivaa. Anca se l'è a riga de comand, gh'è tant interfasc grafegh per doperàll, comé Synaptic.
PEBKAC

**PEBKAC** l'è on acronim doperaa soratutt in di ambient di sistemista e tecnegh informategh per parlà di problema del software che in realtàa l'è dovuu a l'utent minga bon. El voeur dì *Problem Existing Beetween the Keyboard and the Chair*, ossia *Problema che 'l gh'è in tra la [[tastadura (computer)|tastadura]] e la [[cadrega]]*.
Tastadura

*La tastadura, dispositiv de input per computer.
*La Tastadura elettronega, strument musegal
*La tastadura, tocch di strument musegai
Garry Shandling

El **Garry Emmanuel Shandling** (Chicago, Illinois, 29 de november del 1949 – Los Angeles, California, 24 de marz del 2016) l'è staa on comegh e attor american.
Economia domestega

L**'economia domestega** l'è la materia de scoeula che la studia la gestion de ona cà. La gh'ha dent di element de gastronomia, igien, sartoria e gestion di fiolitt. Di voeult se parla anca de la gestion del foeugh e de l'educazion al sess.
In d'on poo de Stat l'è materia de studi in di scoeur.

## Stat per Stat
### Germania
Se pò dì che l'economia domestega l'è nassuda in Germania, in di fatt l'è staa mittuda in di scoeur prussian in del secol quell de 19.

### Italia
In Italia l'è staa materia de studi paj tosann finna al 1977, quand che l'è nassuda la materia de *Educazion Tecnega*, unega sia paj omen e paj tosann.

### Stat Unii
In di Stat Unii l'è materia facoltativa, e squasi 5 milion de student di superior la fann.

### Corea del Sud
In Corea del Sud l'è ciamada "scenza familiara" è l'han portada i missionari in vers la fin del secol quell de 19.

### Finlandia
In Finlandia l'è ona materia obbligatoria tant paj òmen 'me paj tosann e in di scoeur gh'è di stanz che hinn faa per somejà ai cà.
Cosmic latte

El ** cosmic latte** (*lacc cosmegh*) l'è on color che 'l reppresenta el color medi de tucc i corp de l'univers. Identificaa a l'inizzi comé on azur, per on bug di software, l'è staa descovert da di astronom de la Johns Hopkins University, che han anca scernii el nòmm. El sò codes esadecimal l'è `#FFF8E7`.
Bug

On ***bug*** (o **camola**) l'è, in del gergh informategh, ona andanna foeura del preveduu denter on programa, che ingenera risultaa inspecciaa o fallaa. De solit la camola la provegna de on error in la scricciura del codes sorgent d'on software o, pussee rarament, di error di progettazion de l'hardware che menen a d'on comportament different da quell vorzuu di progettista. On bug hardware famos l'è staa quell di primm Pentium, che fallaven a fà i cunt pussee volt e cont i decimai. A l'inizzi Intel l'ha faa on software per corregg, ma poeu l'ha sostituii tucc i processor camolaa.

## Vos correlaa
*Millennium Bug
*Grace Hopper
*Paper cut bug
*Bug del 2038
Emilio Polli

L**'Emilio Polli** (1901–1983) l'è staa on noeudador milanes. L'ha vinciuu divers volt i campionaa italian de stil liber in sü i distanz de 50m, 100m e 200m in vers la fin dei ann '20 del secol XX e l'ha pertecipaa a i Olimpiad del 1924 e 1928.

## Bibliografia

* Aronne Anghileri, Alla ricerca del nuoto perduto, Cassina de' Pecchi, SEP editrice S.R.L., 2002, vol. II, ISBN 88-87110-27-1.
* Comitato Olimpico Francese, VIIIme Olympiade, 1924 (versione digitalizzata) dove compete con Johnny Weissmuller
* Comitato Olimpico Olandese, The Ninth Olympiad Amsterdam 1928 Official Report, 1928 (versione digitalizzata) dove compete con Johnny Weissmuller
* Swimmers at the 1924 Summer Olympics: Johnny Weissmuller, Duke Kahanamoku, Frank Beaurepaire, Boy Charlton, Jack Hatfield, Gertrude Ederle, Emilio Polli, LLC Books, General Books LLC, 2010
* Swimmers at the 1928 Summer Olympics: Johnny Weissmuller, Buster Crabbe, Boy Charlton, Walter Laufer, Jack Hatfield, Walter Spence Emilio Polli, LLC Books, General Books LLC, 2010
* Almanacco italiano, Volume 34, Bemporad-Marzocco., 1929
Taramott de l'Italia centrala del 2016

El **Taramott de l&#39;Italia centrala del 2016** l'è staa ona serie de taramott che l'ha colpii el 24 de agost del 2016 ai 3:36:32 la Provincia de Perugia, quella de Ascoli e de Rieti. L'ha faa 298 mort cont ona magnitud de 6,0±0,3.

## 26 de ottober
El 26 de ottober ai 19:10:36 (UTC+2) gh'è staa 'na forta scossa de 5,4, sigutada poeu da ona scossa de 5,9 a Ussita ai or 21:18:05. La primma scossa l'ha menaa la gent a scappà via, donca gh'è staa domà di ferii, di edifizzi borlaa giò e on scior vegg mort de s'cioppon del coeur.

## 30 de ottober
El 30 de ottober ai 7:40 gh'è staa 'n altra scossa de 6,5, la pussee forta dal 1980. Gh'è staa di croj, ma nissun ferii. A Norcia hinn vegnuu giò la Basilega de San Benedett e la Cattedrala de Santa Maria Argentea.
2147483647

El numer **2147483647** l'è 'l numer primm de Mersenne quell de vott, reppresentaa cont 2^{31}-1, oltra a vess el numer cont el segn pussee volt che se pò representà con 32 bit e donca, in di computer, ligaa a la condizion de overflow aritmetich.

La sò primalitàa l'è stada descoverta da Euler in del 1772, e l'è staa el numer primm pussee volt cognossuu di òmen fina al 1867.

## Informatega
L'è on numer assee significativ in l'informatega perchè l'è 'l numer pussee volt cont on segn a 32 bit.

L'è donca ligaa a 'n overflow e soratutt al bug del 2038, che 'l vedarà el temp di sistema UNIX a 32 bit andà in negativ.

## Vos correlaa
*Bug del 2038
Comball

El **comball** (plural: *combai*; in italian l'è ciamaa *comballo*) a l'è ona barca tipega del Lagh de Comm.
Cont i sò spond bass, la serviva per portà in su l'aqua i caregh pussee grev (compagn de la sabia).
L'omm che 'l fa su i combai el se ciama *comballatt*.

## El nomm
La parolla la riva del latin *cumba*, che 'l voeur dì "barchetta piscinina".
## Bibliografia
* Claudia Patocchi, Fabio Pusterla, *Cultura e linguaggio della Valle Intelvi*, Senna, La Comasina, 1983.
* AA.VV., *Vocabolario italiano-lecchese e lecchese-italiano*, Ogionn, Cattaneo, 2002 (prima ed. 1992).
Pikachu (worm)

** Pikachu **l'è on worm per Windows 9x scrivuu in Visual Basic. L'era specifegh paj fiolitt, e ona voeulta eseguii el metteva in del file autoexec.bat di comand per scancelà i directory pussee important del Windows e 'l se mandava a tucc i contatt email del computer. Anca se l'è staa paragonaa ad ILOVEYOU l'ha faa manch dagn, perchè in del boot el computer el domandava se se voreven scancelà de bon i file.
Blaster

**Blaster**, o anca **MSBlast** o **Lovsan** l'è staa on worm per Windows nassuu lung l'agost del 2003. El doperava ona falla in del RPC del Windows per fà on attacch DDoS al sit `windowsupdate.com` e per spantegàss automaticament in di sistema senza on firewall.

## Vos correlaa
*Welchia
Camillo Colli Lanzi

El **Camillo Colli Lanzi** (Tivoli, 1898 - Cremona, 1969) l'è staa on poetta italian, che l'ha scrivuu anca in lengua lombarda.

## Oeuver
*Maldicenze (1951)
*La leggenda del Po (1951)
*Cancello chiuso (1952)
*Satire e... no (1964)
*Epigrammi ed aforismi (1967)
*Uomini, donne, bestie, burattini. Poesie in puro dialetto cremonese con prefazione di Mario Muner (1967)

El dialett cremones drovaa de lu l'è ciamaa *cremones illuster*.

I sò oeuver in Lombard pussee famos hinn **La Patria** e **Delusioòn**.

## Bibliografia
*Region Lombardìa - Antologia della poesia nelle lingue e nei dialetti lombardi
Kamasutra (malware)

**Kamasutra**, ciamaa anca *MyWife* (*la mè miee*), *Blackworm* o *Nymex* l'è staa on worm descovert el 20 de genar del 2006 per Windows.

El se spantegava cont di email infettaa, cont di argoment ligaa al Kamasutra e al porno, ma 'l provava anca in di sistema de Red condividuu. Primma de infettà on computer el provava a desattivà el sò antivirus, e quand che 'l se eseguiva el se metteva in di directory de sistema cont di nòmm arent a quej di ver file de sistema del Windows.

El terz dì de tucc i mes el scassava i file del Microsoft Word, Excel, archivi ZIP e RAR e PDF. Se 'l faseva anca in sui dispositiv estern, l'ha poduu minga scassà quej in di resors condividuu de la Red.

## Vos correlaa
*Attach informategh al comun de Milan del ann 2006
Paper cut bug

On **paper cut bug** (*bug comé on taj cont on foeuj de carta*) l'è on bug piscininn, facil de resolv ma che l'è on bel problema per i utent. El nòmm el vegn di taj faa conti foeuj de palpee: Ciarament minga gramm, ma che fan mal.

L'è on termin doperaa di desviluppador de l'Ubuntu per parlà di bug che l'utent medi el pò trovà in del primm dì cont ona distro desktop.
Defrag

El **Defrag** l'è ona procedura che la ottimizza l'hard disk e la fa in manera che i file sien arent in tra de lor, in di cluster vesin e donca de avègh di temp de lettura pussee bass. El defrag el pò vess faa sia dal filesystem (comé in del cas del ext4) sia con la suplega de l'utent, comé cont el NTFS.
Phishing

El **phishing** l'è ona gabola fada in sul Internet per robà di dacc a on utent, e per fàll el fa finta de vess on quajvun comé la banca, la polizia o la posta.

L'è vuna di tattegh de l'ingegneria sociala pussee doperada, normalment a hinn mandaa on mucc de email generegh a pussee gent che se pò, ma gh'è anca di tattegh de phishing pussee miraa e l'obiettiv l'è semper quell de rivà a di dacc reservaa comé i password de la casella email, del cunt in banca o del cloud.
Cadola

La **cadola** o **cadol** (prononzi locai: ['kad(u)ra] in del Tesin, ['kadula] in Val Ciavenna) l'è on arnes compagn de la gerla, che se doperava on temp in montagna.
L'era faa de on'ass vertical, con scià di spallazz e, infiss orizontalment, duu piroeu. El serviva per portà lavor compagn de form de formaj e pioeud.

## Referiment
*Sandro Massera, *Vocabolario del dialetto di Novate Mezzola*. Ciavenna, Centro Studi Storici Valchiavennaschi, 1985.
Oben am jungen Rhein

**Oben am jungen Rhein** (**In volt sora el gioven [[Ren]]** in lombard) l'è l'inn nazional del Liechtenstein. L'è basaa in su la musega del God Save the Queen, cont on test scrivuu in del 1850 dal Jakob Josef Jauch. Se dopera la midemma melodia de l'inn ingles perchè i prinsep de Hannover, ona voeulta tolt el trono de la Confederazion Germanega, l'han mittuu comé inn, e 'l Liechtentein l'ha voruu dàgh on test.

Fina al 1963 la primma strofa la diseva "Oben am deutschen Rhein"  ossia "In volt sora el Ren todesch" e "Das teure Vaterland" l'era "Im deutschen Vaterland", ma in quel ann tucc i riferiment a la Germania hinn staa cavaa via.

De solit ai fras "Hoch leb' der Fürst vom Land, Hoch unser Vaterland" ("Longa vitta al Prenzip de la terra, viva la nòsta Pàtria") la gent, soratutt i pussee vigg, la volza la man a la manéra de 'n giurament, tradizion mitteleuropea ciamada Schwurhand.

## El test

Oben am jungen Rhein
Lehnet sich Liechtenstein
An Alpenhöh'n.
Dies liebe Heimatland,
Das teure Vaterland,
Hat Gottes weise Hand
Für uns erseh'n.

Hoch lebe Liechtenstein
Blühend am jungen Rhein,
Glücklich und treu.
Hoch leb' der Fürst vom Land,
Hoch unser Vaterland,
Durch Bruderliebe-Band
Vereint und frei.


### Traduzion Lombarda

Là su sora el gioven Ren
El gh'è 'l Liechtenstein
In di oltur alpin.
Chella cara nosta terra chi
Chella cara Patria chi
l'è stada scernida foeura per numm
de la savia man del Signor.

Longa vita al Liechtenstein
dree a butà fior longh el gioven Ren
feliz e fedel.
Longa vita al Prinzip de la nosta Tera,
longa vita a la nosta Patria,
libera e giontada insemma
de fradernaj ligamm d'amor. 


## Riferiment
*Liechtenstein - Anthem

## Vos corelaa
*Ne ciami o Patria
*God Save the Queen
Welchia

**Welchia** l'è staa on worm che 'l doperava la midemma vulnerabilitàa del Blaster in del Remote Procedure Call ma a fin di ben, per toeu via Blaster e installà i patch per defend el sistema. La Microsoft l'ha dii che Welchia l'era bon de cavà via Blaster, ma 'l metteva minga semper i patch. L'era faa in manéra de scancellàss dopo 120 dì de l'installazion o el 1 de genar del 2004.
Legg del Godwin

La **Legg del Godwin** l'è ona evoluzion de la Reductio ad Hitlerum nassuda in del 1990 per oeuvra del Mike Godwin che la dis:

Chella conclusion logica chi l'era nassuda in di primm agn di discussion in su l'internet, ai temp di grup del Usenet.
Luís Càrlu Borromeo

**Luís Càrlu Borromeo**, (Grafgnana, 26 d'utùber 1893 - Pesar, 4 de lüi 1975) l'è stai un pret e Vèsc de Pesar fin a la só mort, in del 1975.

## Biugrafia

Nasüd a Grafgnana el 26 d'utùber 1893, l'é stai urdinád pret el 30 de màrs 1918.

Cunsacrá vesc aüsiliari de Lod da mons. Péder Calchi Novati el 2 de dicèmber 1951, l'é pasád a Pesar el 28 de dicémber 1952.

L'è stài pàder cunciliàr al Cuncìli Vaticàn II e in d'la só permanensa a Pesar l'ha fai custrüì e inaugüad la paròchia de san Carlo Borromee.

L'è mort al san Mattee de Pavia el 4 de lüi 1975 e l'é seplìd in d'la Catedral de Pesar.

## Bibliugrafía
* Ernesto Preziosi, *"La marea che sale…" Mons. Luigi Borromeo vescovo di Pesaro e l'apertura a sinistra*, insü *Frammenti. Quaderni per la ricerca*, nº 11, 2007.

## Nòti


## Ligamm de foeura

* Sitt dl'Arcidiocesi de Pesar
Aegukka

**Aegukka** (*Cant Patriottegh*), o anca **Achimun pinnara** (*Tel chì el sô del mattin*) l'è l'inn nazional de la Corea del Nord. Da la division coreana al 1947 l'inn l'era el midemm de la Corea del Sud, ma con l'articol 165 de la Costituzion Nordcoreana l'è staa mittuu 'sto inn chì, scricc dal Pak Se-yong e con la musega del Kim Won-yun.
Diversament da la pupart di cant nordocorean,  la parla minga del Partii di Lavorator de Corea o del Kim Il-sung: L'è on'ode a tuta la Corea intrega.
Legg del Poe

La **Legg del Poe** l'è ona legg nassuda in su la Red che la dis che senza di emoticon che riden o di olter segn ciar che vun l'è dree a parlà per ischerz, el se pò minga fà ona parodia del fondamentalismo senza ch'on vergun la toeuva de vera. Donca, in pratega, senza i element tipegh de la lengua parlada tant 'me l'intonazion o robb compagn in del scricc, comè i emoticon, a l'è dura toeu per el nas el fondamentalismo, e inscambi el fondamentalismo, quell vera, el pò vess ciappaa per ona parodia.

## Vos correlaa
*Legg de Godwin
Arcidiocesi de Pesar

L' **Arcidiocesi de Pesar** (*Archidiœcesis Mediolanensis* in Latin) l'è una circuscrisiòn metrupulitana d'la cesa catòlica italiana, e la fa part d'la *Cunferensa Episcupàl Italiana*.

## Storia

La cità l'è diventada diocesi in del III sècul, cul vesch San Terènsi (210-247), che l'è anca el patròn dla diocesi. L'è diventada arcidiocesi in del 2000. El rìt l'è quell *Ruman*.

## Arcivesch

L'arcivesc, dal 28 de febràr del 2004 l'è mons. Pèder Coccia.

Dal 1952 al 1975 l'è stài vèsc mons Luís Càrlu Borromeo de Grafgnana.

## Ligamm de föra

* Sit üficial dl'arcidocesi
Worm

On **worm** (*vermen* in lombard) l'è ona categoria de malware che la gh'ha minga el besogn de tacàss a di olter eseguibil e 'l se spantega in de per lu via email o in di red di computer. Tendenzialment i worm fann di dagn, che poden vess indirett, comé per el trasà de la larghezza de banda, o dirett, comé la scancellazion di file.
O Canada

**O Canada** (**Ô Canada** in del Franzes del Canada) l'è l'inn nazionale del Canada. El test l'era staa scrivuu in del 1880 in franzes per  Saint-Pierre e Miquelon da Adolphe-Basile Routhier e la musega dal Calixa Lavallée. In del 1908 Robert Stanley Weir l'ha scrivuu la version in lengua inglesa incoeu offizial, che l'è minga ona traduzion de quella franzesa. La version inglesa l'è stada mudada dò voeult finna al 1980, quella franzesa, inscambi, l'è semper quella dal 1880.

O Canada l'è inn de facto del Canada dal 1939, e offizialment dal 1980, quand che ona Legg del Parlament Canades la gh'ha avuu el Royal Assent.

## El test
### Ingles

O Canada!
Our home and native land!
True patriot love in all thy sons command.
With glowing hearts we see thee rise,
The True North strong and free!
From far and wide,
O Canada, we stand on guard for thee.
God keep our land glorious and free!
O Canada, we stand on guard for thee.
O Canada, we stand on guard for thee

#### Traduzion lombarda

O Canada
La nostra cà e terra natia
Ver amor patriottegh in tucc i tò fioeui el comanda
Cont i coeur pien de lus vedom el volzàss
El Ver Nord Fort e liber
Da lontan a chì
O Canada, stemm in guardia per ti
Che 'l Dio el faga in manera che la nostra terra la sia semper gloriosa e libera
O Canada, stemm in guardia per ti
O Canada, stemm in guardia per ti


### Franzes

Ô Canada!
Terre de nos aïeux,
Ton front est ceint de fleurons glorieux!
Car ton bras sait porter l'épée,
Il sait porter la croix!
Ton histoire est une épopée
Des plus brillants exploits.
Et ta valeur, de foi trempée,
Protégera nos foyers et nos droits.
Protégera nos foyers et nos droits.

#### Traduzion lombarda

O Canada
Terra di noster av
La tò front la gh'ha 'n fioron glorios
I tò brasc san portà la spada
E anca la cros
La tò storia l'è on'epopea
Di exploit pussee brillant
E 'l tò valor tempraa da la fee
Proteggerà i noster cà e i noster diritt
Proteggerà i noster cà e i noster diritt


### Test bilengov offizial

O Canada!
Our home and native land!
True patriot love in all thy sons command.
Car ton bras sait porter l'épée,
Il sait porter la croix!
Ton histoire est une épopée
Des plus brillants exploits.
God keep our land glorious and free!
O Canada, we stand on guard for thee.
O Canada, we stand on guard for thee.


## Vos correlaa
*The Maple Leaf Forever
Franzes del Canada

El **franzes del Canada** l'è 'l dialett de la lengua francesa parlaa in Canada, pussee de precis in Quebec, Noeuv Brunswick, Manitoba e Ontario.

L'è lengua offizial del Canada e lengua mader del 24% di Canades.

## Dialett
El franzes canades l'è dividuu in trii dialett:
*El Franzes del Quebec, el dialett pussee parlaa
*El Franzes accadian
*El Franzes de Terranova
Sa gazeta

**Sa gazeta** (*La gazzetta* in lombard) l'è on giornal in su la Red in lengua sarda gestii dal Lisandru Beccu e da trii sò collaborador.

## Ligamm da foeura
*Sa gazeta
Lev Tolstoj

El **Lev Nikolàevič Tolstòj**, in russ: **Лев Николаевич Толстой**,  (Jàsnaja Poljana, 9 de settember del 1828 – Astàpovo, 20 de november del 1910), l'è staa on scrittor, filosof, educator e attivista social russ. L'è famos per i sò liber Guerra e Pas e Anna Karenina.
Luigi Di Maio

El **Luigi Di Maio** (Avellino, 6 de luj del 1986) l'è on politegh italian, deputaa de la XVII e XVIII Legisladura de la Republega Italiana cont el Moviment 5 Stell, che poeu l'ha lassaa per fondà Insema per el Futur, quand che la s'ceppadura in sui politegh del governo Draghi l'è deventada insanabel.

L'è staa vicepresident de la Camera dei deputati in la XVII legislatura, el pussee giovin in la storia de la Republega a vessel.

A l'è staa scernuu in di primari del 2017 'me candidaa del Moviment a la carica de President del Consili, de che 'l reppresenta el capo politegh.

El 1 de giugn del 2018 el giura 'me minister del lavorà e del desvilupp econòmich del Governo Conte I. El 5 de settember del 2019 el giura 'me minister di affar forest in del Governo Conte II, roeul confermaa in del governo Draghi, indova che 'l resta fina al 22 de ottover 2022.

In di elezion del 2022 l'è minga confermaa e in del governo Meloni l'è sostituii de l'Antonio Tajani.
IPhone 7

**iPhone 7** l'è on smartphone de la Apple, el modell de desema generazion. L'è 'l successor de l'iPhone 6s.

L'è disponibil in di color tradizionai de Arsgent, Or e Or roeusa e in di noeuv color *Jet Black* e negher opach.

Rispett ai sò predecessor el gh'ha minga el botton home fisegh: al sò post el gh'è on botton touch. El resist anca a la polver e ai schizz de aqua.

## Vos correlaa
*iPhone 7 Plus
Landtag de la Baviera

El **Landtag de la Baviera** l'è 'l Parlament Monocameral de la Baviera, vun di Stat de la Germania. I elezion hinn faa ogni 5 agn, in d'ona domenega o festa nazionala. I gh'han de vess faa dopo 59 mes de l'ultema elezion ma prima de 62 mes.

## Vos correlaa
*Senad bavares
Guèra frègia

L'espressiù **guèra frègia** l'è dovrada per indicà la contraposissiù polìtega, ideològega e militàr in tra USA e URSS (ciamade *i dò [[superpotènsa|superpotènse]]*) cominsada dópo de la fì de la segónda guèra mondiàl. Quase töt ol mónd l'èra dividìt in dü blòch: *ocidentàl* (con USA, NATO e i paìs amìs) e *orientàl* o *[[comunista]]* (URSS, Pato de Varsavia e i paìs amìs). Ach l'Euròpa l'èra spartida in dü da la Tènda de Fèr:


(da ü discórs a l'üniersità de Fulton, Missouri, ol 5 de mars 1946)

La tensiù l'è mai s-ciopada in d'öna guèra èrta in tra i dü bloch, perchè 'l colossàl nömer de arme nücleàr a disposissiù di dü aversare l'avrèss destrüsìt ach i stèss vensedùr; da ché 'l nòm *guèra frègia*, inventàt in del 1947 dal giornalìsta americà Walter Lippmann (in inglés *cold war*). I gh'è però istàcie di guère locài, indóe öna di dò potènse l'à combatìt còntra ü stat pogiàt da chél' ótra (presèmpe, ol Vietnàm e l'Afghanistan). I gh'è ach istàcc di ocasiù in di quàli s'è ris-ciàt öna guèra nucleàr, cóme in de la crìsi di mìssil de Cuba.

La guèra frègia l'è finida in del 1989 co' la borlada del mür de Berlìn (9 de noèmber) següida dal desligamènt de l'URSS (26 de desèmber 1991).

## Fóncc
Dì Nazional de Catalogna

El **Dì Nazional de Catalogna** (**Diada Nacional de Catalunya** in catalan) l'è la festa nazionala de la Catalogna. La gh'è el 11 de settember, in regord de la conquista de Barcellona da part di spagnoeui dopo 14 mes de assedi e la centralizzazion del Stat spagnoeu, con la perdita di autonomij da part de la Catalogna.

El dì l'è staa scernuu in del 1980 dal Parlament de Catalogna, e se porten di fior ai statov del Rafael Casanova e Josep Moragues i Mas e se canta l'inn nazional, Els Segadors. I independentista van al Fossar de les Moreres, indova hin mettuu via i corp di mort per difend la cittàa, e la gent la mett la Senyera in del pogioeu.
Organisassiù del Tratàt de l'Atlàntech del Nòrd

L**'Organisassiù del Tratàt de l'Atlàntech del Nòrd** (in inglés *North Atlantic Treaty Organization*, sigla **NATO**, in fransés *Organisation du traité de l'Atlantique nord*, sigla **OTAN**) l'è öna organisassiù internassionàl per la colaborassiù in de la difésa.

Ol tratàt istitutìv de la NATO, 'l Pato Atlàntech, l'è stàcc firmàt a Washington, D.C. ol 4 de avrìl 1949, söbet dòpo la segónda guèra mondiàl, e l'è entràt in vigùr ol 24 de agóst de l'istèss an. Al dé de 'ncö, in de la NATO i gh'è 31 stacc del mónd.

## Lésta di stacc mèmber

## Fóncc


## Oter progecc

## Culegamèncc de föra
* Sito üficiàl

## Us corelade
*Inn de la NATO
*Bandera de la NATO
Baracktrema obamai

**Baracktrema obamai** l'è on vermen ch'al partegn ai Schistosoma. L'è staa descovert in del 2015 in di tartarugh de la Malesia, e 'l tacca i polmon di animai.

El sò nomm l'è dedicaa al president american Barack Obama, e l'ha scernuu on studios de l'Indiana, el scior *Thomas Platt*, che 'l ha dii che l'è ona manera piscininna per onorà ona persona che lu el stima fiss.

## Riferiment
*Jackson R. Roberts, Thomas R. Platt, Raphael Orélis-Ribeiro, and Stephen A. Bullard (2016) New Genus of Blood Fluke (Digenea: Schistosomatoidea) from Malaysian Freshwater Turtles (Geoemydidae) and its Phylogenetic Position Within Schistosomatoidea. Journal of Parasitology: August 2016, Vol. 102, No. 4, pp. 451-462.
*Barack Obama Is Officially Now a Parasite (it's an Honor)
*WoRMS taxon details. Baracktrema obamai Roberts, Platt & Bullard in Roberts, Platt, Orélis-Ribeiro & Bullard, 2016
L'Éco de Bèrghem

**L'Éco de Bèrghem** (*L'Eco di Bergamo* in italià) l'è 'l piö importànt giornàl de la proincìa de Bèrghem, fondàt in del 1880. La só proprietà (*[[Sesaab|SESAAB S.p.A.]]*) l'è per la magiùr part de la Cüria de Bèrghem e 'l giornàl l'à sèmper tegnìt öna lìnia centrìsta, visì a la Césa Catòleca.

In del 2014 l' gh'à üt öna tiratüra de 49.662 còpie.

## Diretùr
* Giovanni Battista Caironi (1 mas 1880 - 5 mars 1903)
* don Clienze Bortolotti (mars 1903 - 18 otùer 1925)
* Giovanni Pandini (19 otùer 1925 - 28 zenér 1927)
* Camillo Fumagalli (29 zenér 1927 - mars 1930)
* don Giuseppe Vavassori (21 mars 1930 - 31 desèmber 1932)
* don Piermauro Valoti (1 zenér 1933 - 29 noèmber 1938)
* monsignor Andrea Spada (30 mars 1938 - 28 otùer 1989)
* Gino Carrara (29 otùer 1989 - 18 zenér 1995)
* Sergio Borsi (19 zenér 1996 - 31 desèmber 1999)
* Ettore Ongis (1 zenér 2000 - 30 zögn 2011)
* Giorgio Gandola (1 löi 2011 - 30 zögn 2016)
* Alberto Ceresoli (dal 1 löi 2016)

## Culegamèncc de föra
* Sito üficiàl

## Fóncc
Pat de Varsavia

Ol **Pat de Varsavia** del 1955, ciamàt ach **Tratàt de Varsavia** (üfissialmènt, *Tratàt de amicìssia, coperassiù e mütua assistènsa*; *Организация Варшавского договора* in russ, sigla **ОВД**) l'è stàcia öna aleansa militàr in tra i paìs del Blòch Soviètich, nassida cóme contraposissiù a la NATO (fondàcia in del 1949), che l'éra dré a rearmà la Germània Ovest.

Ol tratàt l'éra stàcc scrìcc da Nikita Chruščëv in del 1955 e firmàt a Varsavia ol 14 de mas del istèss an.

In sostansa però 'l pat l'è stàcc dovràt da l'URSS cóme furma de contròl di *stacc satèllit* de l'Euròpa de l'èst. Presèmpe, in del 1968 Mósca l'à fàcc deliberà ai mèmber l'ocüpassiù de la Cecosloàchia de Alexander Dubček.

Ol pat l'è stàcc desligàt ol 1 de löi 1991 a Pràga.

## Lésta di stacc mèmber

## Fóncc
Fossar de les Moreres

El **Fossar de les Moreres** (**Foppon di moron bianch** in lombard) l'è on sitt istoregh de la Catalogna, la piazza indova ch'hinn mittuu via i mort che han defenduu Barcellona durant de la Guerra de Succession Spagnoeula.

In del Dì Nazional de Catalogna la gent, soratutt i independentista, van a onorà i mort per defend el paes.
Rachele Risaliti

La **Rachele Risaliti** (Prato, 1 de febrar del 1995) l'è ona modella italiana, che l'ha vengiuu Miss Italia in del 2016.

## Biografia
Originaria de Prato, in Toscana, l'è nassuda in del 1995.

La se diploma del licee scentifegh e l'ha prategad ginnastega ritmega e ball per vundes agn, e l'ha anca vensgiud con la soa squadra, Etruria, el Campionad Europee de Ginnastega, in del 2014.

El 10 de setèmber 2016, la Rachele Risaliti a l'è elesgiuda Miss Italia de 77.

## Riferimént
Marcia di Volontari

La **Marcia di Volontari** (*义勇军进行曲*, *Yìyǒngjūn Jìnxíngqǔ*) l'è l'inn nazional de la Republega Popolara Cinesa. L'è staa scrivuu in del 1935 per on film che 'l parlava de l'invasion giapponesa de la Cina, e l'è staa mittuu 'me inn nazional provvisori in del 1949 e definitivament in del 1982.

## In di olter territori
A Taiwan l'era proibida finna al 1990.

A Hong Kong l'è inn offizial, e gh'è ona traduzion inglesa fada de l'Università de Hong Kong doperada in di cerimoni.

A Macao, anca se la lengua offizial l'è 'l portoghes, gh'è nissuna traduzion e cambià el test de l'inn l'è proibii da la lesg, cont ona pena finna a 3 agn de preson o ona multa.
Linfocitt

El **linfocitt** l'è vun di leucocitt, la sò caratteristega l'è de avègh el nucleo grand tanme el citoplasma.

I linfocitt hinn spartii in:
*Linfocitt B, faa in del midoll di oss e partcde la immunità umorala: El fà i anticorp. Ona voeulta toccaa on antigen pòden vegnì di cellul de attacch o de memoria, per permett a l'organism de vess semper pront a combatt l'infezion.
*Linfocitt T, faa in del tim, se occupen de l'immunitàa cellulara. A sò voeulta hinn dividuu in trì linfocitt: Quej che coppen i cellul malaa, infettaa o degeneraa, i *helper* che jutten a gestì la resposta immunitaria e quej che permetten de evità che i linfocitt T tacchen di cellul bon.
Mike Pence

El **Mike Pence** (Columbus, 7 de giugn del 1959) l'è on politegh american, Vicepresident di Stat Unii dal 20 de genar del 2017 al 20 de genar 2021 e reppresentant per l'Indiana dal 2001 al 2013 e al finna a l'elezion sò governador. L'è on conservador, sia in camp politegh che social. Ai elezion presidenziai del 2016 l'è 'l candidaa vicepresident scernuu dal Donald Trump, elezion che 'l veng contra la pupart di sondagg che ghe daven domà el 25% de possibilità.

## Curiositaa
In del 2017 l'ha deciaraa de vess mai restaa a mangià indeperluu cont ona donna che la sies minga la soa miee. L'è stada ciamada poeu la *[[regola del Mike Pence]]*.

## Riferiment
*If Men Don’t Want To Get Kavanaughed, They Should Follow The Pence Rule
*Mike Pence Biography

## Vos correlaa
*Greg Pence
Salvador Allende

El **Salvador Allende**, nomm complet **Salvador Guillermo Allende Gossens** (Valparaíso, 26 de giugn del 1908 - Santiagh del Cile, 11 de settember del 1973) l'è staa on politegh e medegh cilen, primm president marxista a vess elegiuu democratigament in di Ameregh.

L'è staa elegiuu president el 4 de settember del 1970, e on golpe de stat el mena a la soa mort, probabilment suicida, el 11 de settember del 1973, e l'Augusto Pinochet inscì l'ha ciappaa el poder. I sò sostenidor el ciamen *Compañero Presidente*, e l'ha vengiuu el Premi Lenin per la Pas in del 1972.
Dialett del Yorkshire

El **Dialett del Yorkshire** l'è on dialett de la lengua inglesa. L'è parlaa in la contea del Yorkshire. El gh'ha i sò radis in del Old English e al dì d'incoeu l'è promovuu da la *Yorkshire Dialect Society*.

## Parnonzia
'Sto dialett chi el compartiss la pupart di sò caratteristegh con l'Ingles del Nord.
*In paroll comé "cut","blood" e "lunch" gh'è la [ʊ], inscambi de la [ə]
*Gh'è minga la distinzion in tra la a longa e quella corta
*Paroll comé "late", "face", "say", "game"  se disen con la [eː] o [ɛː] inscambi de [ɛɪ], ma in di fras interrogativ o esclamativ la se perd e se dis comé in Received Pronunciation

## Grammatega e lessegh
Sacr Roman Imper

Ol **Sacr Roman Imper** (in latin *Sacrum Imperium Romanum*, sigla **SRI**, in todesc *Heiliges Römisches Reich*) l'è stait un imper qe l'ha dominad dei territore ind l'Europa de mez e ocidentala. L'è nassid ind el Volt Medioev e l'è durad pressapoc milla agn. Ind el Bass Medioev l'Imper l'era vun dei duu poder universai insema a'l Papad.

La data dovrada per la fondazion l'è ol 2 fevrer del 962, ann de l'incoronazion de Oton I a imperador. La plu part de la storiografia italiana e francesa però la trata ol Sacr Roman Imper insema a l'Imper Carolinj, donca la dovra come data ol 25 dexember de l'800, qella de l'incoronazion de Carl Magn.

Ind el 1512 ol nom **Sacr Roman Imper de la Nazion Jermanega** (in todesc: *Heiliges Römisches Reich Deutscher Nation*, in latin *Imperium Romanum Sacrum Nationis Germanicae*), l'è diventad ufiçal, anc se l'era jamò dovrad del 1417.

L'Imper l'è stait desligad ind el 1806 de l'imperador Francesc II, qe l'è restait insé adoma *Francesc I d'Austria*.

## Riferiments
*  ''Sacro Romano Impero'' ind la Treccani
*  ''Sacro Romano Impero'' ind el Zanichelli 

## Note
Vermin Supreme

**Vermin Love Supreme** (1961) l'è on artista e politegh american che l'ha tolt part ad on mucc de elezion locai, statai e nazionali in di Stat Unii. Supreme l'è famos per avègh on stival 'me cappell e per portà in gir on gran spazzolin. L'ha dii che se 'l fuss elegiuu President di Stat Unii, el farà ona lesg per obbligà i american a nettàss i dinc. El voeur anca studià per el viagg in del temp e per l'apocaliss zombie e l'ha promittuu on pony a gratis per tucc i american.